52

ISIGIDIMI SAMAXOSA, JULY 1, 1887

Emva kwezinteto ingxoxo ibe shushu ehlakulelwe indleIa ngo Messrs C. Bokwe, W. W. Gqoba, yatelelwa kakuhle ngabanye ababeko belo Bandla. Yawa iminikelo ngoko hlobo olwagqityelwa kudala apa e Dikeni, ukuba Iwake Iwako, esoyiquka ekupeleni kwale ngxelo. Yapuma eyase mini intlanganiao kunga akungepunywa.

ITIMITI.

Kuta kanti amakosikazi esikolo esise mfonjeni e Lovedale alungiselele intlanganiso yangokuhlwa eyi "Timiti,” ebe nkulu, yayola isimanga. Izaziso zazibike ukuba bafa sisitukutezi salondlu yomzi ixhawe ngezibonda! Ingenwe i Timiti leyo ngemali. Okwenene ke izele cike tu indlu leyo, kanti koko kusaza kuwa iminikelo. Kwaba zinkomo, zigusha, zibokwe kwanezinye impahlana; kwazinxowa zokutya, kwazimali. Zaye zonke ezizinto zikutshwa ngentliziyo ezivumayo, nezicwayitileyo.

ISIQAMO.

Ngokufutshane isiqamo sidlule le kwinto eb’ilindelwe nangubani. Imali ebekwe etafileni ngokungena kwentlanganiso zombini iqukiwe ibe ziponti ezilishumi elinesine (£14) ngapandle kwezidingiweyo, inkomo zintandatu (6), igusha nebokwe ngamashumi mabini anesine (24) ; inxowa zokutya mayela kumashutni amatandatu (60). Sikolwa ukuba iqukiwe yonke into ngexabiso lemali, iminikelo yalo mkumbuzo walonyaka we Jubili yoba pakati kwama £50 nama £60.

IMIBULELO.

Intlanganiso ipume mayela ku 12 wasebusuku, baye abantu bona besarozisile ukurola bengatandi ukuyeka. Banqanyulwa ngendawo yokutenjiswa enye emayibeko, kuba uninzi Iwabanye engelurolile nalo lungezanga ngezixakeko. Siyambulela u Tixo ngeso senzo, saye siqukumbela ngeliti — Pambili manenekazi, nani zidwangube zeli Bandla, kambe yiyani kulityisa elo lizwi lite—‘ Masinga- pumli apa kuba asikabi lilo ikaya eli.’ Ziseninzi izinto ekufuneka nizingene, ezinje ngeze mfazwe emayiliwe ye- ntlalo yobuzwe obukanyiselweyo.

Amanenekazi ab’epambili kwimisebenzi yolungiselelo iwale ntlanganiso—efake pakati umfundisikazi wawo— ngo Mrs. Govan Koboka (isibondakazi sawo), Mrs. Gqoba, umgcini-ndyebo ; Mrs. J. K. Bokwe, umkwezeli wayo; o-Mrs. Maloni Toto, Gaula Gazo, Fiyoco Voyi, Ebenezer Mtule, namanye ekungazala ipepa siwabale onke. Imibulelo ye Bandla elintsundu lase Dikeni ifanelwe uk ungalityalwa ukubekiswa kuwo kunye ne *choir* yosapo Iwawo etsholoze ngento emnandi kunene.

IPULO LE MIDUSHANE.

KUMHLELI WE “ SIGIDIMI.”

NKOSI,—Tina sonke esiwunyamekeleyo umzi ontsundu siyayitakazela, siyibulela into eyenziwe yi Midushane ngo mhla wesitatu kule veki igqitileyo. Kwabekuko ingqungqutela yentlanganiso yelohlelo, e Qonce apa yalomzi ka Ndlambe ipetwe ngama Tshawe onyana baka Siwani, benoyisekazi into zika Mdushane, o Ndileka no Simiti, kunye nezidwangube zakwa Mdushane, o Mabofu no Mema no David Mali.

Into ke eyanqinisisayo ukuba imi Dushane ayifeketi kukuba kwafunquka namanenekazi akona, ezakulilisela ngabantwana namadoda awo, epume ipulo, etimbisela usapo kweli ramncwa liwuzungulezayo umzi, Ezi ntokazi ke zipetwe ngu no Popodi umka Belebele, u no Yamile umka Simiti into ka Mdushane, u no Yesi umka Mbaso, u no Jemsi umka Ziwani, Ateta ke lomanenekazi, avelisa amazwi obuciko, kuba namhla ebetwa bububele, ngenxa yento ake ayibona ebicita usapo, namhla engati noko ikeyakweleliswa, ibuye yasondela yaxalisa. Abalisa ngentsizi ebezipezu kwo- mzi oko inkanti ibise Tamara. Akuti indoda igodukele ukunkala umfazi ngenduku, uti umntwana angabi nantloni ukubeta abazali bake, bati, oko ke sekupelile, namhla konwabekile, bafuna ukuba kuhlale kunjalo, bati utywala mabungabi sasondela kubo. “ Kwakona ke zintokazi zakwo Tshiwo ningadinwa nangomso.” Hlabani umkosi ningayeki, Uyihlo u Siwani wazamana nalo intakati iminyaka emitatu, wati ngowesine wamoyisa wamgxota. Unyana ka Mdushane wemka elusebenzele usapo Iwake, walushiya lunokukonwaba kunconywayo namhla ngalomanenekazi. Lilila elo, bambelelani kulo. Ndanga ndigawazi amagama oyise bezi ntokazi, ukuze ndiwatate, kuze kuti xase sitshone pantsi tina, baze abazukulwana beta bati „Intokazi ka Nantsi nentokazi ka Nantsi baduma ipulo, bayakuhlangula usapo Iwakowabo kumtshabalalisi.”

Nina matshawe nani zidwangube zakwa Mdushane, zintlahlela zalomkosi, bahlanguli bosapo Iwakwa Xosa, ningadinwa. Nango umfuziselo wokuzama kwe nkosi yenu, ninawo, eyati noko yoyisiweyo ayancama, yavela ngokuvela iminyaka emine, inene yema yasala nayo. Amazwi enu abaliwe, angamanqina enu, okokuba ningabahlanguli noko noyiswayo, ityala aninalo, losala nabo bangatelelanga kulomsebenzi mkulu niwuzamayo. Mna okwam ndiyanibulela, nditandaza ngokuti,—Wanga u Somandla angawusikelela umsebenzi wenu anenzele inceba.

Ukuqoshelisa make ndibuye ngomva nditi, lentlanganiso esemakulwini omane ngenani, yayize kwi Mantyi eyintloko u Mr. Chalmers, yafika ehambile, yase isamkeIwa yi Mantyi engu Mr. Dick, yakukupela kayo ukuteta isiti makubekiswe ku Rulumente. U Mr. Dick ubapendule ngamazwi ofefe, ebakutaza kulomsebenzi bawupeteyo esiti amazwi e Midushane uya kuwasa komkula, etemba ukuba akayi kuputa,

Batete onyana baka Siwani, kwanga kulaula amadoda akade ebona, ebekungati nomfi lowo ebavile abantwana bake ange ete,—Namhla ndingasitela, umzi ndiwondlele amadoda.

Ateta amatshawe onyana baka Mdushane, kwabonakala ukuba nangona u Somzi engaseko, usapo aluzizo inkedama lusele nabondli.

Zateta izidwangube ngamazwi abazileyo ahlabayo, amazwi ezicaka ezigcine usapo olushiywe nazo, zavelisa ubupakati benyaniso.

Masivakale isitonga sezwi lenu mhlambi wakwa Siwani, sitsho singadambi, nimsulwa aninatyala, qinisani ningatyafi.

Nango ke umsebenzi luhlanga. Imidushane iseli yihlahlile intsunguzi yenza umendo ngenani ngawo, ukuba niluyekile usapo Iuka Siwani noba ningalulahla uhlanga lonke. Kutiwa sebeko abohlanga oluntsundu abo sebe bekise komkulu besiti mabuvulelwe utywala, nanko ke ukupamba kuka Mnyaluza kulumkeleni.

Xego Daka.

UVIWO LWEZIKULA ZIKA.  
REV. P. J. MZIMBA.

Bekuko uviwo Iwezikula zonke ezilunge ku Rev. P. J. Mzimba. Ebeziko sesakwa Gqumahashe (Buchanan), esifa- ndiswa ngu Mr. Robert Fini, esakwa Gaga, sika Mr. Duff Matayo, esase Mxelo (Ely), sika Mr. William Piet, esase Roxeni (Maofie), sika Mr. D. Sihawu, esase Sheshegu (Nazarete), sika Mr. J. D. Mzimba, uesase Kwezana sika Miss Sinnah Mrwetyana.

ABAFUNDISI ABEBEKO.

Ngo Rev. Messrs. E. Makiwane wase Macfarlane, S. P. Sihlali, wase Gala, no P. J. Mzimba umnini mzi.

I Examiners ib’ingo Revds. E. Makiwane S. P. Sihlali no Messrs. W. W. Gqoba no J. K. Bokwe. Babebaninzi nabazali abaze kubonela. Inani lentsapo elaliko ekuviweni nga.—

UKUQALWA KOMSEBENZI.

Umsebenzi nge uqalwe pakati ko 9 no 10 kusasa, kwati kuba intsapo zondawo ngendawo zingapelelanga ngexesha zonke wasel’uqalwa ngo 10.

Kuvulwe ngeculo nomtandazo ngu Mr. Makiwane. KuqaleIwe ezantsi kwi ntsapo ezi *Below the Standards;* kwati kwalapo kwaqauka kuhlangana, kuba namhla kuqubisene amajila ngamajila emilambo ngemilambo. Kate ngenxa yokuyola komsebenzi kwabonakala ukuba ixa liyadleka makuyiwe kwaba ku *Standard* I. nangani kungapelanga konke ebekusafuneka kwaba ngapapantsi kwabo. Abaviwe kwezi ziqibi zozibini ngama 91.

Kungnewe kwabo besiqibi sesibini, kuqondakele ukuba uyajiya umkupa bawucokisile kakuhle umsebenzi wabo kwabonakala ebusweni betitshala zabo ukuba zonwabile, azixalile nento ngabo, kuba zibafundisile kakuhle. Asisateti ke kona ku *Standard* II. kusuke kwe rhe, kwanga kukumka kwamaqwara. Kambe zona imbengu ezihamba zisala kwezondidi ngendidi asisateti nto ngazo, kuba ifaniselana iba yimfe iba nembengu noko, buti nobusi bube namakambi. Kuhambe kusala amakambi kuzo zonke ezizikolo, bepuma abapumayo beshiya abanye Abaviwe kwesi siqibi ngama 45.

Kute kaloku kwakungenwa kwi *Standards* III. nese IV. akwadodeka. Kube zintsheqo kaloku apo, zabonakala zimka izikula ezitatu, esase Mxelo, esakwa Gqumahashe, nesa-